
Jelen megállapodás (a továbbiakban: a „Megállapodás”) alulírott helyen és napon jött létre

egyrészről:	Budapest Főváros Önkormányzata (székhelye: 1052 Budapest, Városház utca 9-11.; törzskönyvi azonosítószám: 735638, adószám: 15735636-2-41 képviseli: Tarlós István, főpolgármester); (a továbbiakban: „Önkormányzat”)

másrészről:	Budapest Főváros Városépítési Tervező Kft. (székhelye: 1052 Budapest, Városház utca 9-11.; cégjegyzékszáma: 01-09-569695; adószáma: 122-57728-2-41 képviseli: Albrecht Ute ügyvezető); (a továbbiakban: „Közszolgáltató”)

(a továbbiakban együttesen a „Felek”, külön-külön mindegyikük a „Fél”) között, az alábbi feltételekkel:

PREAMBULUM
Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. § (1) bekezdés alapján a fővárosi önkormányzat „ellátja mindazokat a terület- és településfejlesztési, valamint területrendezési, településrendezési és településüzemeltetési feladatokat, amelyek a főváros egészét érintik, vagy amelyek a fővárosnak az országban betöltött különleges szerepköréhez kapcsolódnak”. Továbbá, a Mötv. 23. § (4) bekezdés 2. pontja szerint a kerületek határain átnyúló településrendezés, terület- és településfejlesztés, a 12. pontjai szerint a fővárosi önkormányzat feladata különösen környezet- és természetvédelem. 
A fenti közfeladatok hatékony ellátása érdekében Önkormányzat megbízza a jelen Megállapodásban foglalt feladatokkal Közszolgáltatót, Közszolgáltató pedig a feladatellátást elvállalja.
Az Önkormányzat a Közszolgáltató részére a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012.(III. 14.) Főv. Kgy. rendeletben (a továbbiakban: Vagyonrendelet) – az ott meghatározott alanyi, tárgyi és tevékenységi körben, illetve területi illetékességgel kizárólagos jogot biztosít az alábbiak szerint: Budapest közigazgatási területén a terület- és településfejlesztéssel, a területrendezéssel, a kerületek határain átnyúló településrendezéssel, valamint a környezet- és természetvédelemmel kapcsolatos feladatok körében a jogszabályokban előírt vizsgálati és előkészítő munkák, a környezetvédelmi, területfejlesztési és településfejlesztési dokumentumok, településrendezési eszközök elkészítésével, tervezésével kapcsolatos közszolgáltatási feladatok ellátása tekintetében: a BFVT Kft.
 Az Önkormányzat által jelen Megállapodás II. pontjában részletesen meghatározott Közszolgáltatási Feladatok általános gazdasági érdekű szolgáltatásoknak minősülnek, amelyek tekintetében az Európai Bizottságnak az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról szóló 2011. december 20-i 2012/21/EU határozata (HL L 7., 2012.1.11., 3-10. o., a továbbiakban: Határozat) az irányadó.
Felek e jogszabály, valamint a magyar és közösségi jog vonatkozó rendelkezéseivel összhangban kötik meg a Megállapodást.

I. HATÁLY
A Megállapodás aláírásának napjával jön létre és határozott idejű hatállyal 2013. március 11. – 2015. december 31. között, a 2012/21/EU bizottsági határozat 2. cikk (2) bekezdésében foglaltaknak megfelelően szabályozza mindazon Közszolgáltatási Feladatok teljesítését és ellentételezését, amelyek teljesítése, illetve dokumentáltan elfogadott részleges teljesítése ezen időszakban történik. 

II. A MEGÁLLAPODÁS TÁRGYA, A KÖZSZOLGÁLTATÁSI FELADATOK  TARTALMA

1. A területfejlesztési és településfejlesztési feladatok

A Közszolgáltató a jelen Megállapodás alapján az alábbi Közszolgáltatási Feladatokat köteles ellátni az Önkormányzat részére:

a. Terület- és településfejlesztéssel kapcsolatos adat- és információgyűjtési feladatok, vizsgálati munkák, kutatások elvégzése, amelyek alkalmasak az Önkormányzat városfejlesztési elképzeléseinek elősegítésére, megalapozására;
b. terület- és településfejlesztési lehetőségek elemzése, javaslatok készítése Budapest és térsége összehangolt, hatékony, az európai uniós normákat kielégítő tervezésének és fejlesztésének elősegítése érdekében;
c. országos és térségi területfejlesztési dokumentumok véleményezésében szakértői közreműködés;
d. Budapest területfejlesztési koncepciójának és programjának elkészítése, közreműködés a megvalósulással kapcsolatos beszámolók elkészítésében (monitoring tevékenység); szükség esetén a dokumentumok felülvizsgálata;
e. a fővárosi településfejlesztési koncepció (hosszú táv) elkészítése, közreműködés a megvalósulással kapcsolatos beszámolók elkészítésében (monitoring tevékenység), szükség esetén a koncepció felülvizsgálata;
f. a fővárosi integrált településfejlesztési stratégia (középtáv) elkészítése, közreműködés a megvalósulással kapcsolatos beszámolók elkészítésében (monitoring tevékenység); szükség esetén a stratégia felülvizsgálata;
g. az Önkormányzat településfejlesztési dokumentumaiban kijelölt fejlesztési területekhez kapcsolódó programok kidolgozásának és megvalósításának elősegítése. A városfejlesztési projektek előzetes megvalósíthatósági tanulmányainak és az uniós elvárások által meghatározott dokumentációknak az előkészítése az adott szakterületen referenciákkal bíró szakcégekkel együttműködve.
h. Az önkormányzat terület- és településfejlesztési közfeladata ellátásának megszervezése körében szakértői vélemények, döntés előkészítő tanulmányok készítése.

2. Településrendezési és településtervezési feladatok
A Közszolgáltató a jelen Megállapodás alapján az alábbi Közszolgáltatási Feladatokat köteles ellátni az Önkormányzat részére:
a. A településfejlesztési koncepcióban foglalt célok megvalósítását biztosító, a település szerkezetét, a területfelhasználást és a műszaki infrastruktúra-hálózatok elrendezését meghatározó Fővárosi településszerkezeti terv elkészítése, szükség esetén felülvizsgálata;
b. a településrendezés és az építés összehangolt rendjének biztosítása érdekében az országos szabályoknak, valamint a főváros településszerkezeti tervének megfelelően a területfelhasználási egységek beépítési sűrűségét, meghatározott területek épületmagasságát, valamint a Duna főmedrével közvetlenül határos telkek rendeltetését megállapító Fővárosi rendezési szabályzat elkészítése, szükség esetén felülvizsgálata;
c. a 2012. december 31-én hatályos Budapest főváros településszerkezeti terve és Fővárosi Szabályozási Keretterv 2014. június 30-ig történő eseti módosításaihoz szükséges hatástanulmányok elkészítése; 
d. közreműködés a településrendezési eszközök partnerségi egyeztetéseiben megbízás esetén;
e. közreműködés a fővárosi feladatkörbe tartozó létesítményekkel és infrastruktúrával kapcsolatos, illetve ezek helybiztosításának megalapozásához szükséges döntés előkészítő tanulmányok, tanulmánytervek, hatástanulmányok készítésében;
f. közreműködés településrendezési szerződések előkészítésében és megvalósulásuk nyomon követésében a műszaki tartalom vonatkozásában.
i. Az önkormányzat településrendezési és településtervezési közfeladata ellátásának megszervezése körében szakértői vélemények, döntés előkészítő tanulmányok készítése.

3. Környezeti Állapotértékeléssel kapcsolatos feladatok
A Közszolgáltató a jelen Megállapodás alapján az alábbi Közszolgáltatási Feladatokat köteles ellátni az Önkormányzat részére:
1. Budapest Környezeti Állapotértékelésének évenkénti kidolgozása;
1. Budapest Környezeti Programjának (települési környezetvédelmi program) kétévenkénti felülvizsgálata;
1. Budapest Környezeti Programjának (települési környezetvédelmi program) kidolgozása.


III. MENNYISÉGI ÉS MINŐSÉGI PARAMÉTEREK
A Közszolgáltató a Közszolgáltatási Feladatait a tárgyévre vonatkozó Éves Szerződés mellékletében foglalt mennyiségi és minőségi paraméterek szerint köteles teljesíteni. 

IV. AZ ELLENTÉTELEZÉS

1. A Közszolgáltató a Közszolgáltatási Feladatok teljesítéséhez Ellentételezésre jogosult, illetve az Önkormányzat az Ellentételezés teljesítésére köteles a jelen Megállapodás 1. sz. Mellékletében (Ellentételezés számítási módszere) foglalt rendelkezések szerint.
 
2. A Közszolgáltató a tárgyévet megelőző november 15-ig a jelen Megállapodásban foglalt számítási eljárásnak megfelelően elkészíti, és az Önkormányzatnak benyújtja a következő naptári évre vonatkozó, előzetes üzleti tervét, illetve az igényelt Ellentételezés összegére vonatkozó javaslatát.

3. A Közszolgáltató jogosult az Ellentételezés pénzügyileg és szakmailag igazolt összegéről adott naptári hónapra vonatkozóan, az Éves Szerződés melléklete (Tervezett havi ütemezés) szerinti bontásban a következő hónap 10. napjáig számlát benyújtani az Önkormányzat felé. A Közszolgáltató által benyújtott és az Önkormányzat által elfogadott számla 15 naptári napos fizetési határidővel teljesül.

4. A Közszolgáltató amennyiben az adott Közszolgáltatási Feladathoz közreműködőt vesz igénybe, úgy a IV. 3. pont szerint benyújtott számlán azt köteles feltüntetni.

5. A Közszolgáltató a Megállapodás hatályba lépése előtti időszakból költséget nem számolhat el.

6. Amennyiben a Közszolgáltató a Közszolgáltatási Feladatok körén belül és kívül is végez tevékenységeket, akkor a 2012/21/EU bizottsági határozat 5. cikkének (9) bekezdése értelmében a közszolgáltatás költségeit és bevételeit a többi szolgáltatásétól elkülönítve kell kimutatnia belső számláiban, a költségek és bevételek elkülönítésének paramétereivel együtt. A közszolgáltatáson kívül eső tevékenységek költségei magukban foglalják az összes közvetlen költséget, a közös költségek arányos részét és a megfelelő tőkemegtérülést. E költségekre nem adható Ellentételezés.

7. Az Önkormányzat a jelen Megállapodásban meghatározott és a Közszolgáltató javára történő kifizetéseit banki átutalással teljesíti a Közszolgáltató K&H Bank Zrt-nél vezetett 10200830-32323716-00000000 számú bankszámlájára.

8. A Közszolgáltató a jelen Megállapodásban meghatározott és az Önkormányzat javára történő kifizetéseit banki átutalással köteles teljesíteni az Önkormányzat OTP Bank Nyrt-nél vezetett 11784009-15490012-00000000 számú költségvetési elszámolási számlájára.

9. Amennyiben bármelyik Fél a jelen Megállapodásban meghatározott fizetési kötelezettségének határidőben nem tesz eleget, abban az esetben késedelmi kamatfizetési kötelezettség terheli a fizetési határidő lejártát követő nappal kezdődően, kivéve, amennyiben az esedékes ellentételezés átadását, vagy egyéb kifizetést az Önkormányzat a jelen Megállapodásban szabályozottak szerint visszatartotta. A késedelmi kamat mértéke a késedelemmel érintett naptári félévet megelőző utolsó napon érvényes jegybanki alapkamat összegével egyezik meg.

10. A Közszolgáltató az Önkormányzattól a közszolgáltatásra kapott ellentételezést kizárólag az adott közszolgáltatás költségének finanszírozására és a Közszolgáltatási Feladatok esetében az elfogadott Üzleti Tervben meghatározott ésszerű nyereség képzésére jogosult és köteles felhasználni.
A nem a közszolgáltatás költségének finanszírozására, illetve, ha az alkalmazandó, az ésszerű nyereség képzésére felhasznált, az éves önkormányzati költségvetés terhére kifizetett összegek tekintetében a Közszolgáltatót visszafizetési kötelezettség terheli (olyan mértékig, amilyen mértékben a kifizetett összeg nem az adott közszolgáltatás költségének finanszírozására került felhasználásra). A nem szerződésszerűen felhasznált összeget a Közszolgáltató az Önkormányzat általi tényleges kifizetés és a Közszolgáltató általi tényleges visszafizetés között eltelt időszakra felszámított, a késedelemmel érintett naptári félévet megelőző utolsó napon érvényes jegybanki alapkamat összegével növelten köteles visszafizetni.

V. ÁTMENETI FINANSZÍROZÁS AZ ÖNKORMÁNYZATI KÖLTSÉGVETÉSI RENDELET ELFOGADÁSÁIG
A Közszolgáltatási Feladatok tekintetében az adott naptári év január 1-jétől az adott évre vonatkozó önkormányzati költségvetési rendelet hatálybalépéséig tartó átmeneti finanszírozási időszakban a Közszolgáltató havonta az előző évi ellentételezés havi arányos részére (1/12) jogosult a tárgyhót megelőző hónap 28. napjáig szóló fizetési határnappal, a mindenkor hatályos átmeneti finanszírozásról szóló rendelet szerint. Az adott évre vonatkozó önkormányzati költségvetési rendelet hatálybalépése után a Felek az esetleges különbözetet a jelen Megállapodásban rögzített elszámolás szabályai szerint egymás között rendezik. 

VI. AZ ÉVES KÖZSZOLGÁLTATÁSI SZERZŐDÉS
1. A Közszolgáltató köteles minden évben legkésőbb november 15-ig az Önkormányzatnak a következő naptári évre vonatkozó Éves Közszolgáltatási Szerződés tervezetét, valamint foglalkoztatási tervet átadni. 
2. A Közszolgáltató köteles az éves közszolgáltatási szerződés tervezetében olyan javaslatokat tenni, amelyek elősegítik a közszolgáltatási kötelezettség minél magasabb színvonalon és/vagy alacsonyabb költségszinten, illetve nagyobb hatékonysággal történő teljesítését.
3. Felek kötelesek minden évben legkésőbb december 31-ig a következő évre vonatkozó éves közszolgáltatási szerződést megkötni. Az Éves Közszolgáltatási Szerződés megkötésének késedelme esetén, annak megkötéséig (amennyiben az V. cím alatt meghatározott átmeneti finanszírozás időszakára előírt eljárás a Felek együttműködését a közszolgáltatás ellátása körében nem biztosítja megfelelően) a Közszolgáltató a Közszolgáltatási feladatok ellátását külön Megállapodás alapján végzi.
4. Felek az éves közszolgáltatási szerződésben – összhangban a Megállapodással - legalább a következőket kötelesek rögzíteni:
a. Az éves Ellentételezés konkrét összege;
b. Közszolgáltatási Feladatok aktuális konkrét feladatainak meghatározása mennyiségi és minőségi paraméterek mellékletben;
c. Ellentételezés rész-összegeinek meghatározása, tervezett havi ütemezés mellékletben;
d. a Biztosítási Fedezet értékének minimuma az éves ellentételezés nettó összege. Évente aktualizálni kell az Éves Közszolgáltatási Szerződés aláírását követő 30 napon belül;
e. a Teljesítmény Kötbér esetleges aktualizálása.
5. Felek az Éves Közszolgáltatási Szerződésben a fentieken túlmenően egyéb kérdésekről is megállapodhatnak.

VII. TELJESÍTMÉNY KÖTBÉR
Amennyiben a Közszolgáltató a Közszolgáltatási Feladatait neki felróható módon – a Megállapodás, illetve az Éves Közszolgáltatási Szerződés rendelkezései megsértésével – hibásan teljesíti, akkor a Közszolgáltatót Teljesítmény Kötbér fizetési kötelezettség terheli a tárgyévre vonatkozó az Éves Szerződésben foglaltak szerint

VIII. KÖZREMŰKÖDŐ IGÉNYBEVÉTELE

1. A Közszolgáltató jogosult arra, hogy a Közszolgáltatási Feladatok teljesítése érdekében közszolgáltatásonként egy vagy több – a vonatkozó ágazati jogszabályokban előírt követelményeknek megfelelő – közreműködőt (teljesítési segédet) vegyen igénybe, különösen, ha ezáltal a Közszolgáltatási Feladatok teljesítésének hatékonysága, illetve minősége javul és/vagy költségei csökkennek.

2. A Közszolgáltató összesen legfeljebb az adott Közszolgáltatási Feladatra meghatározott az ellentételezés 50 %-át el nem érő mértékig jogosult közreműködőt a teljesítéshez igénybe venni. A Közszolgáltató és a vele együttműködő közreműködők közötti megállapodás nem lehet ellentétes a jelen Megállapodásban foglaltakkal.

3. A Közreműködő igénybevétele nem növelheti az Ellentételezés összegét.

4. A Közszolgáltató a mindenkori hatályos közbeszerzésekről szóló jogszabályok rendelkezéseinek megfelelően köteles kiválasztani a közreműködőket.

5. A Közszolgáltató a közreműködő kiválasztására irányuló közbeszerzési eljárásai során törekszik arra, hogy a kiválasztás feltételeit (pl. alkalmasság, műszaki leírás, szerződéses feltételek) úgy határozza meg, hogy lehetőség szerint a környezetvédelmi szempontokat hangsúlyosan figyelembe veszi, hozzájárulva ezáltal a környezeti állapot javításához/fenntartásához.

6. A Közszolgáltató a közreműködő teljesítésért úgy felel, mintha saját maga teljesítette volna.


IX. A KÖZSZOLGÁLTATÓ BESZÁMOLÁSI KÖTELEZETTSÉGE

1. A Közszolgáltató a Közszolgáltatási Feladatok teljesítéséről köteles naptári félévente, a tárgyfélévet követő 30 napon belül, a feladatok ellátására vonatkozó követelmények teljesüléséről, a minőségi és mennyiségi teljesítmények és a ténylegesen felmerült költségek ismertetését feladatonként, valamint kiadás és bevétel szerinti megosztásban tartalmazó összefoglalót készíteni az Önkormányzat részére (a jelen Megállapodás alkalmazásában: „Féléves Jelentés”). A Féléves Jelentés tartalmi követelményeit a Megállapodás 2. sz melléklete tartalmazza. Felek rögzítik, hogy a mellékletben felsorolt adatokon túlmenően az Önkormányzat egyéb adatszolgáltatási kötelezettséget is előírhat, tájékoztatást kérhet.   

2. A Közszolgáltató a jelen Megállapodásban meghatározott közszolgáltatások ellátásáról évente köteles beszámolni az Önkormányzat felé (a továbbiakban:„Éves Beszámoló”).  A Közszolgáltató a könyvvizsgálattal ellenőrzött Éves Beszámolót minden év március 31-ig köteles megküldeni az Önkormányzat részére. Az Önkormányzat az Éves Beszámoló elfogadásáról a kézhezvételtől számított 30 napon belül dönt. 

3. Közszolgáltató köteles számviteli nyilvántartásaiban és az Éves Beszámoló részét képező kiegészítő mellékletben közszolgáltatási tevékenységét és az egyéb tevékenységét elkülönítetten nyilvántartani és bemutatni.

4. Felek az Éves Beszámolóról szóló Fővárosi Közgyűlési döntést követően a Felek kötelesek a könyvvizsgálattal ellenőrzött adatok alapján az előző évi ellentételezés összegével elszámolni. 

5. Az elszámolás során, amennyiben az Önkormányzat vagy a Közszolgáltató oldalán fizetési kötelezettség merül fel, úgy annak megállapítástól számított 30 napon belül a fizetésre kötelezett Fél a másik Félnek azt megtéríteni köteles.

6. A jelen pont rendelkezéseinek alkalmazásával külön beszámolót kell készíteni a Megállapodás megszűnésekor is, és az ezen elszámolás alapján meghatározott összeget legkésőbb a külön beszámoló elfogadásától számított – a Fővárosi Közgyűlés döntését követő – 30 napon belül a fizetésre kötelezett Fél a másik Félnek megtéríteni köteles.

X. A KÖZSZOLGÁLTATÓ ADATSZOLGÁLTATÁSI KÖTELEZETTSÉGE ÉS ELMARADÁSÁNAK KÖVETKEZMÉNYEI

1. Amennyiben a Közszolgáltató a Féléves Jelentés Önkormányzatnak való benyújtásával az arra szabott határidőhöz képest neki felróható okból 30 napot, vagy az Éves Beszámoló Önkormányzatnak való benyújtásával az arra szabott határidőhöz képest neki felróható okból 15 napot maghaladóan késlekedik, vagy a benyújtott dokumentáció oly mértékben hiányos, hogy az rendeltetésének betöltésére alkalmatlan, az súlyos szerződésszegésnek minősül.
2. A Közszolgáltató köteles továbbá az Önkormányzat által a jelen Megállapodásban foglalt közszolgáltatások nyújtásával kapcsolatos olyan időszakos adatszolgáltatási kérelmek teljesítésére is, melyek az Önkormányzat szakmai felügyeleti vagy egyéb ellenőrzési feladata gyakorlásához szükségesek, a kérelemben meghatározott ésszerű, a kért adatszolgáltatás terjedelméhez igazodó, de legalább 3 munkanapos határidőn belül érdemben, pontos és hiánytalan adatszolgáltatással válaszolni, amennyiben a kért adatok a Közszolgáltató Féléves Jelentéséből vagy Éves Beszámolójából nem derülnek ki.

3. A Közszolgáltató adatszolgáltatása akkor tekinthető teljesítettnek, ha az annak körében küldött iratokat az Önkormányzat dokumentáltan átvette. A Közszolgáltató adatszolgáltatása ugyancsak teljesítettnek tekintendő, amennyiben az iratokat postai úton tértivevényes küldemény formájában megküldi az Önkormányzat kapcsolattartója részére, amely esetben a teljesítés dátuma a postára adás napja.

4. Amennyiben a Közszolgáltató adatszolgáltatási kérelem teljesítésével elfogadható indok nélkül késlekedik 30 napot meghaladóan, és az Önkormányzat felszólítása után az Önkormányzat által tűzött póthatáridőre sem egészíti ki a hiányos dokumentációt, az olyan szerződésszegő magatartásnak minősül, ami alapján az Önkormányzat dönthet úgy, hogy az adatszolgáltatás megtörténtéig azon ellentételezés összegét, amely az adatszolgáltatással érintett közszolgáltatáshoz kapcsolódik, késedelmi kamat fizetési kötelezettség nélkül visszatartja (a továbbiakban: „Visszatartási Jog”). Az adatszolgáltatás Közszolgáltató általi teljesítését követően az így visszatartott összegeket haladéktalanul át kell utalni.

XI. ELLENŐRZÉS

1. Az Önkormányzat a Közszolgáltatási Feladatok, továbbá a kapcsolódó követelmények adott időszakra vonatkozó teljesítése kapcsán a Közszolgáltató teljesítését folyamatosan nyomon követi, és azzal kapcsolatban ellenőrzéseket folytat.

2. Ezen túlmenően az Önkormányzat jogosult a Közszolgáltató teljesítésével kapcsolatosan ellenőrzéseket saját maga, vagy megbízott szakértő, szakértői szervezet útján végezni, illetve végeztetni. 

3. Az Önkormányzat ellenőrzési jogának érvényesítése érdekében a Közszolgáltató köteles továbbá információt szolgáltatni különösen az Önkormányzat testületei, vezető tisztségviselői, valamint az ellenőrzésre feljogosított más hivatali szervek vagy személyek, illetve a hivatali belső ellenőrzési munkaterv szerint ellenőrzést végző személyek felkérésére. A Közszolgáltató köteles tűrni ezen szervek ellenőrzését és ezzel kapcsolatban adatot szolgáltatni.

4. A Közszolgáltató köteles az ellenőrzés (és információ szolgáltatás) során az Önkormányzat képviselőivel (ideértve az Önkormányzat által megbízott szakértőket is) együttműködni, számukra minden, az ellenőrzés elvégzéséhez szükséges támogatást megadni, így különösen, de nem kizárólagosan: számviteli nyilvántartásaiba betekintést engedni, közszolgáltatási tevékenységére, illetve egyéb gazdálkodására vonatkozó minden rendelkezésre álló vagy ésszerű erőfeszítéssel kinyerhető adatot és információt megadni, azokhoz hozzáférést biztosítani; a megfelelő dokumentumokat, számlákat, közszolgáltatás megvalósítását igazoló okmányokat, bizonylatokat rendelkezésre bocsátani.
A helyszíni ellenőrzés az indokolt és szükséges mértéket meghaladóan nem zavarhatja a Közszolgáltató működést.
5. A jelen Megállapodással, valamint jelen Megállapodáshoz kapcsolódó egyéb megállapodásokkal összefüggésben a Közszolgáltató az Önkormányzat által meghatározott határidőn belül köteles az Önkormányzat által kért információt, iratot átadni; intézkedési tervet, közreműködést végrehajtani; intézkedést tűrni; egyéb szerződéses tevékenységet elvégezni.
A határidő Közszolgáltató részéről történő elmulasztása, illetve az ellenőrzés kapcsán jelen pontban foglalt kötelezettségek megszegése olyan szerződésszegő magatartásnak minősül, mely esetén a Visszatartási Jog alkalmazható.
6. A Közszolgáltató köteles külső ellenőrző szervek ellenőrzését tűrni és mind az Önkormányzat, mind a Közszolgáltatónál történő ellenőrzés esetén az Önkormányzat vagy a Közszolgáltató számára előírt határidőben adatot szolgáltatni, illetve az Önkormányzat adatszolgáltatása érdekében az Önkormányzattal együttműködni.

7. A Közszolgáltató köteles az ellenőrző szervek megállapítása alapján tett javaslatokra készített önkormányzati intézkedési tervben meghatározott feladatokat végrehajtani, ezen belül a Közszolgáltató a külső ellenőrző szerv vagy az Önkormányzat által meghatározott határidőn belül köteles az Önkormányzat által kért információt, iratot átadni; intézkedési tervet, közreműködést végrehajtani; intézkedést tűrni; egyéb szerződéses tevékenységet elvégezni. A határidő, annak lejárta előtt, a Közszolgáltató indokolt kérésére az Önkormányzat által meghosszabbítható. Határidő hosszabbítás esetén a határidő elmulasztásához fűződő, Közszolgáltatót terhelő szankciók a meghosszabbított határidőt követően alkalmazhatók. Ha a Közszolgáltató az ellenőrzés során felróható magatartásával az Önkormányzat és az egyéb, ellenőrzésre jogosult szervek munkáját akadályozza, ellehetetleníti, az olyan szerződésszegő magatartásnak minősül, mely esetén a (Visszatartási jog) alkalmazható.


XII. KÖZBESZERZÉSI MONITORING

1. A Közszolgáltató az Ellentételezés részben vagy egészben történő felhasználásával megvalósított beszerzései során köteles a mindenkori hatályos Kbt. szerint eljárni és az Önkormányzattal együttműködni.

2. A Közszolgáltató a jelen Megállapodás tartalmát érintő körben köteles továbbá együttműködni az Önkormányzattal az Önkormányzat közbeszerzési monitoring koncepciójának végrehajtásában, a Fővárosi Közgyűlés által hozott, vonatkozó határozatban (Főv. Kgy. határozat) foglaltak szerint. A Főv. Kgy. határozat tartalmáról az Önkormányzat külön tájékoztatja a Közszolgáltatót.

XIII. BIZTOSÍTÁS
A Közszolgáltató köteles a Közszolgáltatási Feladatok ellátásához szükséges vagyon és/vagy felelősségbiztosítást olyan mértékig fenntartani, ameddig az kereskedelmi szempontból ésszerű feltételekkel elérhető, azzal, hogy jogosult azt más hasonló vagy kedvezőbb feltételekkel kötött biztosítással helyettesíteni. Amennyiben valamely, a Megállapodással összefüggő biztosítási eseményből következően az Önkormányzatot kár éri, a Közszolgáltató a biztosítási összegből köteles az Önkormányzat kárát megfizetni. A Közszolgáltató a neki felróható, mulasztásból eredő, és a biztosítási összeggel nem fedezett kártérítés összegét a költségei között nem számolhatja el.

XIV. TERHELÉSI TILALOM
A Közszolgáltató eszközein nem alapítható olyan teher, amely a Közszolgáltatási Feladatok ellátását veszélyezteti.

XV. IRATKEZELÉSI ÉS IRATMEGŐRZÉSI KÖTELEZETTSÉG
Az iratkezelés és iratmegőrzési kötelezettség körében a Felek kötelesek betartani a köziratokról, közlevéltárakról és magánlevéltári anyagokról szóló 1995. évi LXVI. törvény, valamint a közfeladatot ellátó szervek iratkezelésének általános követelményeiről szóló 335/2005 (XII.29.) Korm. rendelet rendelkezéseit.
A Közszolgáltató kijelenti és szavatol azért, hogy a hatályos jogszabályoknak megfelelő iratkezelési minőségirányítási rendszerrel rendelkezik a Megállapodás időtartama alatt. 
A Közszolgáltató minden, az ellentételezés számításához kapcsolódó iratot, dokumentációt az ellentételezés odaítélését követő 10 évig, az elfogadott iratkezelési szabályzatnak megfelelően köteles megőrizni és az Önkormányzat, vagy az erre jogosult egyéb szerv felhívására azokat bemutatni.


XVI. KAPCSOLATTARTÁS
A kapcsolattartó az Önkormányzat részéről: a Városépítési Főosztály vezetője.
A kapcsolattartó a Közszolgáltató részéről: Közszolgáltató ügyvezetője.

XVII. ÉRTESÍTÉSEK
A Megállapodás értelmében történő bármilyen értesítésnek írásban magyar nyelven kell megtörténnie.
		a BFVT Kft. részére küldendő értesítések esetén:
Cím:	1061 Budapest, Andrássy út 10., a Közszolgáltató telephelye,
Fax:	+36-1-317-3296
illetve
		az Önkormányzat részére küldendő értesítések esetén:
Cím:	1052 Budapest, Városház utca 9-11., Városépítési Főosztály vezetője
Fax:	+36-1-327-1851
Fentiek változásáról a Felek haladéktalanul értesítik egymást. E változások nem igénylik a jelen Megállapodás módosítását.

XVIII. FELMONDÁS
Felek kijelentik, hogy jelen Megállapodás – annak határozott időtartamára tekintettel -, kizárólag rendkívüli felmondással, súlyos szerződésszegés esetén mondható fel a Polgári Törvénykönyvről szóló 1959. évi IV. törvényben (a továbbiakban: „Ptk.”) foglaltakra tekintettel, az alábbiak szerint.
a. Közszolgáltató az Ellentételezést nem az Éves Szerződésben meghatározott célra használja fel;
b. ha a Teljesítmény Kötbér az Éves Jelentés alapján ténylegesen felszámítandó összege eléri a Teljesítmény Kötbér Korlátot;
c. Közszolgáltató az Éves Szerződésben vállalt bármely egyéb kötelezettséget nem teljesíti, és e mulasztását az Önkormányzat felszólításától számított 15 napon belül orvosolja;
d. Közszolgáltató kérelmet nyújt be csőd-, felszámolási vagy végelszámolási eljárás indítására önmaga ellen, valamint harmadik személy kérelmet nyújt be a Közszolgáltató ellen csőd-, felszámolási vagy cégtörlési eljárás indítására, kivéve, ha a Közszolgáltató az Önkormányzat számára kielégítő módos 15 napon belül igazolja, hogy az eljárást, alaptalanul vagy rosszhiszeműen kezdeményezték, vagy igazolja az eljárás megszüntetését;
e. az Éves Szerződést lezáró beszámolóban vagy elszámolásban foglalt, vagy ezekkel kapcsolatos Közszolgáltató súlyos szerződésszegése esetén.


XIX. ADATVÉDELEM
A Közszolgáltató a közszolgáltatások ellátása során köteles biztosítani a személyes adatok védelmét és a közérdekű adatok/információk szolgáltatását a hatályos jogszabályi rendelkezések alapján, azok maradéktalan betartásával.
A Közszolgáltató tudomásul veszi, hogy amennyiben üzleti titoknak minősülő adatokat ad át az Önkormányzat részére, azt köteles kifejezetten elkülönített módon megtenni, arra utaló jelöléssel. Az üzleti titokra vonatkozó megállapításnál a Ptk. 81. §-ában foglalt rendelkezések az irányadóak. Az Önkormányzat az ilyen módon átadott adatok védelmét köteles biztosítani, a harmadik fél részére nem adhatja át, továbbá nem hozhatja nyilvánosságra. Bírósági jogérvényesítés során, vita esetén a Közszolgáltató, mint adatkezelő köteles bizonyítani, hogy az adatok valóban üzleti titoknak minősülnek-e.
A Felek kötelesek eljárni annak érdekében, hogy garantálják a számítógépes rendszereikben tárolt és/vagy feldolgozott valamennyi adat szakszerű megőrzését, biztonságát, különös tekintettel a közszolgáltatások és egyéb szolgáltatások mennyiségére és minőségére vonatkozó adatokra.

XX. TÁJÉKOZTATÁSI KÖTELEZETTSÉG
Közszolgáltató a tudomásszerzést követően haladéktalanul köteles az Önkormányzatot tájékoztatni:
2. bármely olyan eseményről vagy körülményről, amely az Önkormányzat rendkívüli felmondási jogának értelmében megalapíthatja az Önkormányzat azonnali hatályú felmondási jogát;
2. bármely olyan eseményről vagy körülményről, amely lényegesen befolyásolja vagy veszélyezteti a Közszolgáltatási Kötelezettség teljesítését;
2. minden olyan jogszabályváltozásról, amely a Megállapodás módosítását teszi szükségessé.
A tájékoztatási kötelezettség teljesítését követően Közszolgáltató késedelem nélkül köteles az Önkormányzatnak átadni a Megállapodás módosítására vonatkozó javaslatát.

XXI. BIZALMAS INFORMÁCIÓK
Felek tudomásul veszik és magukra nézve kötelezőnek ismerik el a nyilvánosság biztosítására vonatkozó jogszabályokat és lehetővé teszik azok érvényesülését.
A Felek a fentiek figyelembevételével megállapodnak abban, hogy jogszabály kifejezetten eltérő rendelkezése hiányában a Megállapodás megkötése és teljesítése során a tudomásukra jutott minden olyan információt bizalmasan fognak kezelni és kizárólag a másik Fél előzetes írásbeli hozzájárulásával fognak harmadik személy tudomására hozni, amely a nyilvánosság számára nem hozzáférhető. Amennyiben valamely Fél jogszabály erejénél fogva valamely hatóság vagy más személy számára bizalmas információkat köteles átadni, úgy köteles erről a másik Felet haladéktalanul értesíteni.
A jelen rendelkezés a Megállapodás bármely okból történő megszűnését követően is alkalmazandó.

XXII. SZERZŐI JOGOK, DOKUMENTUMOK FELHASZNÁLÁSA
A Megállapodás teljesítésével keletkező 
a. tanulmányokban, szoftverekben foglalt szellemi alkotásra nézve az Önkormányzat a vagyoni rendelkezés jogát kiköti magának (Ptk.410.§ (5) és 412. § (3) a) pont), ezt a Közszolgáltató az általa az Önkormányzat bevonása nélkül kötött szerződésekben érvényesíteni köteles;
b. adatbázisok, adatállományok az Önkormányzat tulajdonát képezik, amelyeket a Közszolgáltató más, további célokra csak az Önkormányzat írásos engedélye esetén használhat fel. Felek megállapodnak, hogy a Közszolgáltató köteles a Megállapodás végrehajtásában az Önkormányzat ellentételezésével megvalósuló tervezési rendezvényei, kutatási, kommunikációs, illetve egyéb, a Megállapodás II. pontja által érintett valamennyi tevékenysége során, valamint azokkal kapcsolatosan megjelenő minden terven, kiadványban, programfüzetben és egyéb publikációban megjeleníteni az Önkormányzat új integrált arculata alapján az arculat Közszolgáltatóra vonatkozó részeit;
c. fent nevezett esetekben, Közszolgáltatónak az arculat kialakítása során kizárólag a Főpolgármesteri Hivatal által kiadott Arculati Kézikönyvben foglaltaknak megfelelően kell eljárnia.










XXIII. A MEGÁLLAPODÁS PÉLDÁNYAI
Jelen Megállapodás 6 példányban került aláírásra. 

XXIV. MELLÉKLETEK
A jelen Megállapodás elválaszthatatlan részét képezik az alábbi mellékletek
1. sz. Melléklet:	Ellentételezés számítási módszere
2. sz. Melléklet:	Jelentések mintája

1. sz. Melléklet

ELLENTÉTELEZÉS SZÁMÍTÁSI MÓDSZERE

1. Fogalmak

A jelen melléklet alkalmazásában:
Egyéb tevékenység Nyeresége
A Közszolgáltató a meglévő erőforrások kapacitás-kihasználtságának javítása, illetve a meglévő speciális szakismeret hasznosítása érdekében a Közszolgáltatási tevékenység körén kívül, annak maradéktalan ellátása mellett Egyéb tevékenységet is folytathat.
Egyéb tevékenység Nyeresége = Egyéb tevékenység Bevétele – (Egyéb Tevékenység változó költsége + Egyéb Tevékenységre jutó felosztott állandó költségek és ráfordítások).
Ellentételezés
A Közszolgáltatási feladatok ellátásának ellentételezéseként a Megállapodás IV. pontja szerint a Közszolgáltató részére az Önkormányzat költségvetése terhére teljesítendő szolgáltatási és működési támogatás. 
Ésszerű nyereség
A Határozat alapján az ésszerű nyereség a Közszolgáltatási Kötelezettség teljesítéséből származó nyereséget jelenti. 
A Közszolgáltatási Tevékenység nyeresége kell, hogy fedezetet biztosítson a tevékenység hosszú távú fenntarthatósága érdekében a Közszolgáltató Önkormányzat által jóváhagyott éves üzleti tervében szereplő beruházási kifizetések költségként elszámolt amortizációt meghaladó összegű fejlesztési forrásaira.
Az Ésszerű nyereség meghatározása a jelen melléklet 3.2. pontjában foglaltak szerint történik.
A Közszolgáltatási Tevékenység Költsége
A Közszolgáltatási Tevékenység elismert költsége a Közszolgáltatási Kötelezettség teljesítésével összefüggő költségekből, ráfordításokból áll. A Közszolgáltató a számviteli törvény szerinti éves beszámolót készít, amely összköltség eljárással készített eredmény kimutatást tartalmaz. A Közszolgáltató Számviteli politikájában rögzített módon, illetve az Egyéb tevékenységtől elkülönítetten gyűjti a felmerült változó költségeket. Az állandó költségek az adott tevékenységre gyűjtött teljesített szakértői nap arányában, illetve az egyéb és pénzügyi bevételek illetve ráfordítások különbsége egyes közszolgáltatási tevékenységek és az Egyéb tevékenység bevételének arányában kerülnek felosztásra. Közszolgáltatási Tevékenység Költsége = Közszolgáltatási Tevékenység változó költsége + Közszolgáltatási Tevékenységre felosztott állandó költségek, ráfordítások.

Változó Költség
Az adott tevékenységhez közvetlenül hozzárendelhető költségek. Az adott tevékenységre (résztevékenységre) jellemző mutatószám változásával éven belül arányosan alakuló költségek. A Változó költségek tartalmazzák a közszolgáltatási tevékenység teljesítéséhez igénybe vett és változatlan formába továbbszámlázott szolgáltatásokat (közvetített szolgáltatások) is.
Állandó Költség
Az állandó költségek tartalmazzák a Közszolgáltatónál felmerülő azon költségeket, amelyek a meghatározott kapacitás (szakértői nap) fenntartásához kapcsolódnak, az általános költségek a tevékenységre jellemző mennyiségi mutatószám változásától éven belül függetlenül alakulnak, tevékenységre közvetlenül nem terhelhetők.
Egyéb és Pénzügyi Bevételek, Ráfordítások Egyenlege
Az egyéb bevételek és egyéb ráfordítások, valamint a pénzügyi műveletek bevételei és ráfordításainak különbsége.
Megtérülések
A közszolgáltatási feladatok költségeihez kapcsolódó támogatások, valamint az állandó költségek között elszámolt költségekkel szemben realizálódó bevételek. 
Költségkalkuláció módja
A tárgyévre tervezett költségelemek kalkulációja a Bázisév (1-8 hónap tény és 9-12 hónap várható) költségelemek alapulvételével, a költségelemekre jellemző, prognosztizált inflációs, valorizációs indexek, a tárgyévben meghatározott mennyiségek, szolgáltatási szint, gazdálkodási feltétel és működési változások figyelembevételével évente történik.
Eseti Közszolgáltatási Megbízások 
Az éves közszolgáltatási szerződésen belül eseti, előre nem tervezhető, de évközben szükségessé váló feladatok elvégzésére képzett fedezet. 
Tárgyév
Azt az időszakot jelöli, amelyre az adott mértékű Éves szerződés szerinti Ellentételezést alkalmazzák, amely a Közszolgáltató beszámolójának üzleti évéhez igazodik.
Bázis év
A Tárgyévet megelőző év, azaz az Ellentételezés meghatározásának éve.
A Közszolgáltatási Tevékenység Bevétele
A Közszolgáltatási Tevékenység Bevétele a Közszolgáltatási Kötelezettség teljesítésével összefüggő, ahhoz kapcsolódó bevételekből áll. A Közszolgáltatási Tevékenység Bevétele tartalmazza az Önkormányzat által megrendelt Közszolgáltatási Tevékenység ellentételezését, vagyis a Szolgáltatási ellentételezés, a Költségtérítést és az Eseti Közszolgáltatási Megbízások árbevételét. A bevételek elkülönítése a Közszolgáltató Számviteli Politikájával összhangban önálló főkönyvi számlákon történik.

2. Az Ellentételezés számítási módszere, általános követelmények 

2.1 Az Ellentételezés összege: a Közszolgáltatási Tevékenység Költségeinek, Egyéb és Pénzügyi Bevételek, Ráfordítások Egyenlege ellentételezését és az évenként meghatározandó Ésszerű Nyereség forrását biztosítja.

2.2 Az Ellentételezés formája: a Közszolgáltatási Tevékenység végzéséért az Önkormányzat által számla alapján fizetett díj. Az Előirányzott Ellentételezés a számlázása nettó érték + mindenkori áfa felszámításával történik. Az előirányzott ellentételezés fizetési ütemezését az  az Éves szerződés melléklete tartalmazza havi bontásban. Az éves szerződés elfogadásáig havonta az előző (bázis) évi Ellentételezés havi átlaga számlázható a Keretmegálllapodás V. fejezetében foglaltak szerint.

2.3 Az Ellentételezést Közszolgáltatási tevékenységenként az alábbi fő összefüggés szerint kell számítani:
	(+) Közszolgáltatási Tevékenység változó Költsége 
	(+) Közszolgáltatási Tevékenység állandó Költsége
(+) Egyéb Pénzügyi Bevételek, Ráfordítások Egyenlege
(-)  Megtérülések
 (+) Ésszerű Nyereség
= Ellentételezésigény (Előirányzott / jogos Ellentételezés)

2.4 Az Ellentételezés számításnál azon indokolt költségeket lehet figyelembe venni, amelyek alábbi az kritériumokat teljesítik:
a) A költségeknek a Közszolgáltatási Kötelezettség teljesítése érdekében kell felmerülniük.
b) A költségeknek a Közszolgáltatónál kell felmerülniük, és ezeknek a számviteli nyilvántartásokban, egyéb nyilvántartásokban rögzítve kell lenniük.
c) A költségek elszámolásának a számviteli törvény, a Közszolgáltató számviteli politikája, illetve az ennek részeként definiált tevékenységek költség-elszámolási szabályainak kell megfelelniük.
d) Az elismerhető Közreműködői költségek és egyéb beszerzések esetében a közbeszerzésekről szóló törvény, és a Közszolgáltató által készített Beszerzési Szabályzat előírásainak kell megfelelni. 

2.5. A Közszolgáltató meglévő kapacitásának optimális kihasználását a nyereséges Egyéb Tevékenység bővítése révén is biztosítja.

2.6. Az éves beszámoló elkészítésével egyidejűleg, annak részeként kell a Közszolgáltatónak elkészítenie jelentését az Éves Közszolgáltatási Szerződésben meghatározott feladatok teljesítéséről, valamint a tényadatokból le kell vezetni a Jogos Ellentételezés igényt.

2.6.1. Túlfinanszírozás akkor áll fenn, ha: 
a Kifizetett Ellentételezés összege nagyobb, mint a Jogos Ellentételezésigény összege,
2.6.2. Alulfinanszírozás akkor áll fenn, ha:
a Kifizetett Ellentételezés összege kisebb, mint a Jogos Ellentételezésigény összege. 
A Jogos Ellentételezésigény tekinthető a Közszolgáltató beszámolási évre elszámolható bevételének, a beszámolási évet követő évben az Önkormányzatnak a túlfinanszírozás miatt visszatérítendő, illetve az alulfinanszírozás miatt az Önkormányzattól járó támogatást időbeli elhatárolásba kell helyezni.

3. Az ellentételezés számításának lépései

3.1 Az éves közszolgáltatási feladatok meghatározása
A Közszolgáltató a szakmai prognózisok és az Önkormányzat igényeinek felmérése alapján összeállítja a következő évre vonatkozó Közszolgáltatási Tevékenységek és Egyéb Tevékenységek (mennyiségi paramétereinek, vagy erőforrás igényeinek alapján meghatározható) előirányzatát. Ezen túlmenően pedig meg kell határozni a feladatokhoz, projekthez szükséges saját kapacitás igényt, illetve a Közreműködői költség igényeket.
A Közszolgáltató közszolgáltatási feladatainak részletezését a Keretmegállapodás II. 1-3. pontja tartalmazza.
Az éves Közszolgáltatási tevékenységet a Megállapodás 1. számú Melléklete és az alábbi táblázat bontásában kell az Éves Közszolgáltatási Szerződésben rögzíteni.

2. számú táblázat  Feladatok Közszolgáltatási és egyéb bontásban

	
Sorsz.
	
Feladatok
	Ellentételezés
Nettó ezer Ft
	Ellentételezés
Bruttó ezer Ft

	
	
	(a)
	(b) = (a) * ÁFA

	1.
	Terület és településfejlesztési feladatok
	
	

	2.
	Településrendezési és településtervezési feladatok
	
	

	3.
	Környezeti állapotértékelés
	
	

	4.
	Eseti közszolgáltatási megbízások
	
	

	
	Közszolgáltatás összesen:
	
	

	
	Egyéb tevékenység
	
	

	
	Összes tevékenység
	
	




3.2. Költségfedezet meghatározása, az Ellentételezés számítás módszertana
Az Ellentételezés meghatározása vállalkozás szintű költségtervezésen alapul, amely követi a számviteli információs rendszer és a tervezési rendszer elszámolásait.
A tervezés (igény meghatározás) nettó (áfa nélküli) összegben készül az összehasonlíthatóság és a Kbt. korlátozás ellenőrzése érdekében. A közszolgáltatási tevékenység ellentételezési igényét projektenként nettó összegben és bruttó (a tervezéskor érvényes áfa mértékével növelten) is meg kell határozni.
Az Ellentételezés meghatározásához Közszolgáltatónak költség/bevételi igény tervet készít Közszolgáltatás és Egyéb tevékenység bontásban.
Az Ellentételezés meghatározása az alábbi táblázatok felhasználásával készül:

	
	2. számú táblázat:  Előirányzott Ellentételezés számítás


	 
	Megnevezés
	Főkönyvi
	Társaság
	Közszolgáltatási feladatok
	Egyéb

	 
	 
	azonosító
	Összesen
	
	tevékenység

	 
	 
	
	(a)
	(b)
	(d)

	1
	"ÁK" Állandó (általános) költség  (1.1+1.2+1.3+1.4+1.5)
	 
	
	 
	 

	1.1
	 Anyag költség.
	51
	
	 
	 

	1.2
	Igénybe vett szolgáltatás
	52
	
	 
	 

	1.3
	Egyéb szolgáltatások
	53
	
	 
	 

	1.4
	 Személyi jellegű ráfordítások
	54,55, 56
	
	 
	 

	1.5
	Értékcsökkenés
	55
	
	 
	 

	2
	"VT"  Vetítési alap (szakértői nap)
	 
	
	
	

	3
	Egy szakértői napra jutó állandó költség (1(a)/2(a))
	 
	
	
	

	4
	Alapszintű költség fedezet  [(2*3)] 
	 
	
	
	

	5
	"VK" Változó (közvetlen) költségek 
	 
	
	
	

	6
	"EBR" Egyéb bevétel ráfordítás különbsége (felmerülés szerint illetve bevételarányosan)
	96-86
	
	
	

	7
	Alul illetve túl-finanszírozásbeszámítása 
	 
	
	
	

	8
	"PE" Pénzügyi eredmény (felmerülés szerint illetve bevételarányosan
	97-87
	
	
	

	9
	"M" Megtérülés (támogatás, költség megtérülés)
	96
	
	
	

	10
	Költség, ráfordítási fedezeti igény                             (4+5-6±7-8-9)
	 
	
	
	

	11
	Nyereség                                                                (a) "KÉNy" Közszolgáltatás Észterű nyeresége                                  (b) Egyéb tevékenység eredménye  
	 
	
	
	

	12
	Bevételi igény (10+11)
	 
	
	
	

	13
	"E"  Ellentételezés =12(b)
	 
	
	
	



      Előirányzott Ellentételezés Bruttó ( áfával növelt ) Értéken
	"E"  Ellentételezés =12(b)
	ezer Ft
	



A Szolgáltatási ellentételezés számításánál a bér és bérhez köthető (nem ÁFA köteles) költségelemek után ÁFA nem számítható fel. A Költségek azonosítása:
A költségek tartalma megfelel a Közszolgáltatónak az éves beszámoló alapjául szolgáló számviteli kimutatásoknak, az éves üzleti terv adatainak. Az egyes költségek tartalma a számviteli törvény alapján a Közszolgáltató számviteli politikájában, számlarendjében, definiált elszámolás szerint kerül meghatározásra. Így biztosítható az éves díjkalkuláció és a Tárgyévre szóló üzleti terv, valamint a Tárgyévet követően az éves beszámoló adatainak összevetése, az ellentételezés felhasználásának értékelése (a Fizetett és a Jogos Ellentételezés összevetésével az alul-, illetve túlfinanszírozás levezetése), az Egyéb tevékenység elkülönítése és a keresztfinanszírozás tilalmának ellenőrzése.
A Közszolgáltatás és az Egyéb (piaci) tevékenység oszlopok összege megegyezik a Közszolgáltatói szintű (Kft.) eredménykimutatás költség adataival.
Az egyéb bevételek, ráfordítások és a pénzügyi bevételek, ráfordítások a tevékenységek között a felmerüléshez igazodó egyedi mutatószámok szerint kerül megosztásra. Az iparűzési adó, az innovációs hozzájárulás, a tevékenységek közvetített szolgáltatás nélküli árbevétele alapján kerül megosztásra. Az esetleges kockázati tartalékok, terven felüli értékcsökkenés pedig ahhoz a tevékenységhez kerülnek hozzárendelésre, amelyik tevékenységgel kapcsolatban felmerülnek. A megtérülések azok a közszolgáltatási tevékenységgel kapcsolatos, de nem az önkormányzattól származó bevételek (például pályázaton elnyert támogatások), ahol a költségek közszolgáltatási tevékenységnél kerülnek számbavételre.
A közszolgáltatási tevékenység Ésszerű Nyeresége maximális mértékének meghatározása a következő képlet alapján történik:

KÉNy=[ST*(Kk/Ök)]*[(I+5)*100)]

Ahol:	ST:	A Közszolgáltató tárgyévi nyitó saját tőke összege
I:	Bázisévi KSH által közzétett év/év fogyasztói árindex
Kkr:	Közszolgáltatási Tevékenység Költsége
Ökr:	Közszolgáltatási Tevékenység és az Egyéb (piaci) tevékenység költsége összesen
	
Az Egyéb Tevékenység Nyeresége nem lehet kisebb, mint nulla.

A költségtérítés elszámolása a Jogos ellentételezés meghatározásánál a felmerülő és igazolt többletköltség alapján történik, maximum az Előirányzott ellentételezés összegéig.

3.3. Jogos Ellentételezés meghatározása
Azon összeg, amelyre a Közszolgáltató az általa a Megállapodás és az Éves Szerződés alapján egy adott naptári évben ténylegesen teljesített Közszolgáltatási feladatok pénzbeli ellentételezéseként jogosult. 

	
	4. számú táblázat Jogos ellentételezés elszámolás
	

	
	(tényadatok alapján)
	
	
	
	

	 
	Megnevezés
	Főkönyvi
	Társaság
	Közszolgáltatási feladatok
	Egyéb

	 
	 
	azonosító
	Összesen
	 
	tevékenység

	 
	 
	 
	(a)
	(b)
	(d)

	1
	"ÁK" Állandó ( általános)  ktg.(1.1+1.2+1.3+1.4+1.5)
	 
	
	
	

	1.1
	 Anyag ktg.
	51
	
	
	

	1.2
	Igénybe vett szolgáltatás
	52
	
	
	

	1.3
	Egyéb szolgáltatások
	53
	
	
	

	1.4
	 Személyi jellegű ráfordítások
	54,55, 56
	
	
	

	1.5
	Értékcsökkenés
	55
	
	
	

	2
	"VT"  Vetítési alap (szakértői nap)
	 
	
	
	

	3
	Egy szakértői napra jutó állandó ktg. (1(a)/2(a))
	 
	

	4
	Alapszintű költség fedezet  [(2*3)] 
	 
	
	
	

	5
	"VK" Változó (közvetlen) költségek 
	 
	
	
	

	6
	"EBR" Egyéb bevétel ráfordítás különbsége (felmerülés szerint illetve bevételarányosan)
	96-86
	
	
	

	7
	Alul illetve túlfinanszírozás beszámítása 
	 
	
	
	

	8
	"PE" Pénzügyi eredmény (felmerülés szerint illetve bevételarányosan
	97-87
	
	
	

	9
	"M" Megtérülés (támogatás, költség megtérülés)/3
	96
	
	
	

	10
	Költség, ráfordítási fedezeti igény                             (4+5+6±7-8-9)
	
	
	
	

	11
	Nyereség                                                                 (a) "KÉNy" Közszolgáltatás Észterű nyeresége                                  (b) Egyéb tevékenység eredménye  
	 
	
	
	

	12
	„TK” Egyedi Évközbeni Közszolgáltatási megbízásra Tartalék keret
	(10(b)*10%)
	
	
	

	13
	Bevételi igény (10+11+12)
	 
	
	
	

	14
	"E" Ellentételezés  = 13(b) /1
	 
	
	
	

	15
	Fizetett ellentételezés
	
	
	
	

	16
	Alul illetve túl-finanszírozás számítása /2
	 
	
	
	

	 
	Szolgáltatási díj  [14.1 (b)-15.1(b)-15.3(b)]
	 
	
	
	








2. sz. Melléklet

JELENTÉSEK MINTÁJA

FÉLÉVES JELENTÉS MINTÁJA


a Budapest Főváros Városépítési Tervező Kft. …….. évi …. féléves tevékenységéről


I. Általános bevezetés
Tartalmazza azokat a piaci hatásokat (pozitív és negatív egyaránt), amelyek hatással voltak a tevékenységre.

II. Naturáliák bemutatása
Előző év azonos időszaka vs. tény adatok illetve időarányos terv vs. tény adatok viszonylatában. Táblázatokkal szükség esetén grafikonokkal és rövid szöveges ismertetéssel, indoklással.

III. Eredmények bemutatása
Az előzőekben leírt bázis adatok figyelembevételével. Táblázatokkal, szöveges elemzéssel, ahol számszerűsíthető a tevékenységre ható pozitív és negatív tényezők számszerű bemutatásával.

IV. Minőségi és mennyiségi teljesítmények bemutatása
A ténylegesen felmerült költségek ismertetése feladatonként, valamint kiadás és bevétel szerinti megosztásban tartalmazó összefoglaló készítése.

V. Értékelés és várható adatok prognosztizálása

